CELEX: 62006CO0191
Language: et
Date: 2007-03-06 00:00:00
Title: Euroopa Kohtu määrus (kuues koda), 6. märts 2007.#Aniello Gallo ja Gianluca Damonte.#Eelotsusetaotlus: Tribunale di Lecce - Itaalia.#Kodukorra artikli 104 lõige 3 - Asutamisvabadus - Teenuste osutamise vabadus - EÜ artiklite 43 ja 49 tõlgendamine - Hasartmängud - Spordiüritustel kihlveosummade kogumine - Nõue omada tegevusluba - Teatud liiki kapitaliühinguna asutatud ettevõtjate välistamine - Nõue omada politsei luba - Kriminaalkaristused.#Kohtuasi C-191/06.

Euroopa Kohtu (kuues koda) 6. märtsi 2007. aasta määrus – kriminaalmenetlus, milles süüdistatavad on A. Gallo ja G. Damonte
      (kohtuasi C‑191/06)
      Kodukorra artikli 104 lõike 3 esimene lõige – Asutamisvabadus – Teenuste osutamise vabadus – EÜ artiklite 43 ja 49 tõlgendamine – Hasartmängud – Spordiüritustel kihlveosummade kogumine – Nõue omada tegevusluba – Teatud liiki kapitaliühinguna asutatud ettevõtjate välistamine – Nõue omada politsei luba – Kriminaalkaristused
      Isikute vaba liikumine – Asutamisvabadus – Teenuste osutamise vabadus –Piirangud (EÜ artiklid 43 ja 49) (vt punkt 7, resolutiivosa punktid 1–4)
      Ese 
      
         
               Eelotsusetaotlus – Tribunale di Lecce – EÜ artiklite 31, 43, 49 ja 81–86 tõlgendamine – Siseriiklik seadus, mille alusel kihlveosummade
                  kogumiseks on vajalik luba.
               
            Resolutiivosa
      
         
                  1.
               
               
                  
               
               
                  	Siseriiklikud õigusnormid, millega on keelatud kihlveosummade kogumine, kihlvedude sõlmimine, nende registreerimine ja panuste
                     ülekandmine eelkõige spordiüritustel ilma asjaomase liikmesriigi poolt väljastatava tegevusloata või politsei loata, kujutavad
                     endast vastavalt EÜ artiklites 43 ja 49 sätestatud asutamisvabaduse ja teenuste osutamise vabaduse piirangut.
                  
               
            
         
                  2.
               
               
                  
               
               
                  	Eelotsusetaotluse esitanud kohtu ülesanne on kindlaks teha, kas siseriiklikud õigusnormid – niivõrd, kuivõrd need piiravad
                     hasartmängusektoris tegutsevate ettevõtjate arvu – vastavad tegelikult eesmärgile, millega soovitakse välistada selle sektori
                     tegevuste ärakasutamist kuritegelikul või pettuslikul ajendil.
                  
               
            
         
                  3.
               
               
                  
               
               
                  	EÜ artikleid 43 ja 49 tuleb tõlgendada selliselt, et nendega on vastuolus sellised siseriiklikud õigusnormid, nagu on kõne
                     all põhikohtuasjas, mis välistavad – ja lisaks jätkuvalt välistavad – hasartmängusektoris kapitaliühingutena asutatud ettevõtjad,
                     kelle aktsiad on noteeritud reguleeritud turgudel.
                  
               
            
         
                  4.
               
               
                  
               
               
                  	EÜ artikleid 43 ja 49 tuleb tõlgendada nii, et nendega on vastuolus sellised siseriiklikud õigusnormid, nagu on kõne all põhikohtuasjas,
                     mis näevad sellistele isikutele, nagu on põhikohtuasjas süüdistatavad, ette kriminaalkaristuse siseriiklike õigusnormidega
                     nõutava tegevusloata või politsei loata kihlveosummade kogumise eest, kui need isikud ei saanud nimetatud tegevusluba või
                     politsei luba hankida seetõttu, et asjaomane liikmesriik, rikkudes ühenduse õigust, keeldus neile seda väljastamast.